มีอาการท้องมันพองๆ ตั้งแต่ใต้เต้านมจนถึงใต้สะดือ กดแล้วแข็ง จุกๆ ไปได้ป่องนะคะ มันพองแบบเสมอกันเลย(บริเวรใต้สะดือจะแข็งพองกว่านิดหน่อย)​ช่วงประมาณ​ลิ้นปี่มีอาการจุกแน่น อยากทราบว่าเป็นอะไรหรอคะ
สวัสดีค่ะ Mioอาการท้องป่องมากขึ้น กดแล้วแข็งดังกล่าวมา ร่วมกับจุกลิ้นปี่ อาจเกิดจาก-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-มีแก๊ซมากในทางเดินอาหาร ทำให้ท้องอืด-มีเนื้องอกของอวัยวะภายในช่องท้องการให้ได้การวินิจฉัยที่แน่นอนคงต้องตรวจร่างกายทางหน้าท้องร่วมด้วยค่ะ หากรู้สึกว่าท้องโตมากขึ้นเรื่อยๆ คลำได้ก้อนชัดเจน คลื่นไส้ อาเจีียน กินได้น้อย การขับถ่ายเปลี่ยนแปลง ควรไปพบแพทย์เพื่อตรวจเพิ่มเติมเบื้องต้นดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง หลีกเลี่ยงการทำงานหรือยกของหนัก เดินบ่อยๆเพื่อให้ลำไส้บีบตัวได้ดี